**Publicis Groupe Централна и Източна Европа представя нова регионална услуга „Le Pont“**

Бърз достъп до центровете за върхови постижения в региона на ЦИЕ през една точка на контакт; Експертиза на световно ниво, доказан опит и бизнес лидерство

**1 декември, 2021, София –** Publicis Groupe за Централна и Източна Европа (ЦИЕ) надгражда модела си „ Power of One“ с лансирането на регионалната услуга „Le Pont“ (от френски „мостът“, като знак на уважение към корените и историята на компанията). Чрез „Le Pont“ клиентите на комуникационната група ще имат бърз достъп през само един контакт от компанията до услугите и възможностите на трите центъра за върхови постижения в ЦИЕ, които оперират чрез регионална и глобална експертиза, и под ръководството на утвърдено бизнес лидерство.

*„През последните няколко години Publicis Groupe разви модела за колаборация между екипите “Power of One” на пазарите, на които присъства. След успешното му прилагане в региона на ЦИЕ, интегрираме таланта и експертизата на екипите от „Центровете за върхови постижения“ в Полша, Унгария и Чехия, които работят в областта на търговията, създаването и производството на съдържание, данни, технологии и творчески решения. „Le Pont“ предлага на клиентите бърз достъп до ценните умения и знания на екипите, качествените услуги, прилагането на технологични решения, както и управление на разходите според техните бизнес нужди.” -* споделя Томас Лауко, главен изпълнителен директор на Publicis Groupe за ЦИЕ.

[Видео за „Le Pont”](https://www.youtube.com/watch?v=EvOlu4Ynzq0)

**Дигитални решения от край до край**

„Le Pont“ е създаден около постоянно променящите се нужди на днешните потребители, като предлага на клиентите решения от край до край. Услугата стъпва на стратегическите и дигитални консултантски услуги на Групата, за да предостави задълбочено разбиране на потребностите на потребителите и за да изведе ползите за тях. „Le Pont“ използва най-новите инструменти, технологии и методологии, за да увеличи максимално силата на данните, генерирайки реални и приложими прозрения във всички платформи за комуникация.

**Вдъхновяван от динамични, разнообразни и смели творчески идеи**

Вдъхновяван от динамика, разнообразие и смелост на творческите идеи, „Le Pont“ дава живот на прозренията за потребителите в дигиталната екосистема, за да създаде ангажираност с посланията и ефективност на кампанията в мащаба на разгръщането ѝ.

**Свързаност в цялата екосистема**

600-те експерти на „Le Pont“ в целия регион предлагат авторитетен опит както в изграждането на марки, така и в създаването на ангажиращи и въвличащи към действие дигитални кампании. Свързаността на решенията в “Le Pont” означава, че всички активности са част от цялата екосистема, за да гарантират максимално позитивно преживяване на потребителя.

**Модулен дизайн и персонализирани решения**

„Le Pont“ стъпва върху пълния набор от възможности на Publicis Groupe ЦИЕ, включително „Центровете за върхови постижения“ в Чехия за CRM, данни, технологии и уеб разработки, в Унгария за разработване на съдържание и на динамични, разнообразни и смели творчески идеи, както и в Полша за търговия и създаване на творчески продукти. “Le Pont”e модулно-конвертируем модел, който предлага индивидуални решения за бизнес нуждите на брандовете – завършени предложения от етап на разработка до финализиране или фокусирани решения в конкретна област.

**Богат опит и портфолио**

С глобална и пан-регионална експертиза и опит в работата с марки като Beiersdorf, Daimler, Adidas, Barilla, JDE, JTI, Mondelez, Nestle, Visa, GSK, Sanofi, Mattel, Reckitt, Microsoft, LIDL, BP, P&G, Novartis, GSK, Telekom, Bacardi и Nokia, услугите, достъпни чрез  
“Le pont”, стъпват на солидна основа.

**Доказано бизнес лидерство**

Новата услуга за ЦИЕ „Le Pont“ ще се ръководи съвместно от Хелга Сасди, главен изпълнителен директор на Publicis Groupe Унгария и Конрад Дорабиалски, главен директор “Бизнес развитие, търговия, продукция“ на Publicis Groupe Полша. Управленският дует ще поеме новите отговорности в допълнение към настоящите си роли.

Томас Лауко допълва: *„Хелга и Конрад* *са утвърдени бизнес лидери, които имат значим опит при работа на регионални и глобални пазари и в проекти за ключови клиенти на Publicis Groupe. Със своята богата професионална история, международно присъствие, вникване в бизнес нуждите на клиентите в настоящата ситуация и задълбочени познания за нашия бизнес, Хелга и Конрад комбинират успешно експертни познанияа, практика и нюх, необходими за активирането на цялостния потенциал от услуги на „Le Pont“ за клиентите по света."*

*„Le Pont идва като решение за всички нужди на компаниите, които търсят съвършени резултати в дигиталната среда. Задълбочените и стратегически подходи, които регионалната услуга предлага, ни позволява да мислим като стартъп организация, за да действаме бързо, прозрачно и в колаборация при възможности за работата в хибриден модел между клиенти и агенции. През последните девет години в Унгария се фокусираме върху създаването на дигитално съдържание и цялостни стратегии за международни клиенти, включително P&G, което доказа, че моделът функционира на практика успешно. Мащабът на развитие на дигиталното съдържание, опитът в търговията и продукцията, и използването на данни и технологии в региона на ЦИЕ, ще повишат качествените решения, които можем да предоставим на бизнесите, които обслужваме. Очаквам с нетърпение да осъществим този подход заедно с Конрад и да начертаем нов и вълнуващ начин на работа с нашите партньори.” -* казва Хелга Сасди, съпредседател на “Le Pont” в Publicis Groupe ЦИЕ.

*„С бизнесите, които усещат по-голям натиск от всякога в света на платформите, в които оперират, „Le Pont“ предлага силна комбинация от гъвкавост и мащаб през конкретни възможности и опит на експерти. Съчетанието на услугите на Унгария и Чехия в критичните области на създаване на съдържание, продукция, търговия, данни и технологии, с нашия 15-годишен опит в създаването на уеб, дигитални и търговски хъбовее за брандове в Полша, ни дава по-силна свързаност помежду ни и мащаб за действие. Това от своя страна ни позволява да положим нови основи в предлагането на творческа продукция и адаптация, поддръжка на уеб и търговски платформи за нуждите на компаниите. Затова Хелга не може да бъде по-добър партньор в това начинание, наистина очаквам с нетърпение да работя с нея.“ -* споделя Конрад Дорабиалски, съпредседател на „Le Pont“ в Publicis Groupe ЦИЕ.

**За Publicis Groupe – The Power of One**

**Publicis Groupe** е лидер в комуникациите в глобален план и предлага цялостен модел на работа  – от стратегическо консултиране до ефективно изпълнение, съчетавайки маркетинг и дигиталната бизнес трансформация. Publicis Groupe партнира на клиентите в тяхното бизнес развитие, като осигурява централизиран достъп до експертизата на екипите и акцентира върху персонализираните и индивидуални маркетингови решения. Publicis има четири основни направления на услуги: комуникации, медии, данни и технолгоии, които предлага в над 100 държави. Компанията има над 80 000 служителя по цял свят.

[*www.publicisgroupe.com*](http://www.publicisgroupe.com) *| Twitter: @PublicisGroupe | Facebook | LinkedIn |* [*YouTube*](http://www.youtube.com/user/PublicisGroupe) *| Viva la Difference!*